Zhantas/Cleaned-Uzbek_Wikipedia huggingface dataset:
Zero to One

"Zero to One: Notes on Startups, or How to Build the Future (Noldan birga. Startaplar haqida qaydlar yoxud kelajakni qanday qurish mumkin) " kitobi 2014-yilda Amerikalik tadbirkor va invertor Peter Thiel tomonidan Blake Masters bilan hammualliflikda yozilgan. Bu kitob Thiel tomonidan 2012-yilning bahorida Stanford universitetida oʻqitilgan va CS183 magistrlari tomonidan startaplar boʻyicha yigʻilgan mashhur onlayn eslatmalarning ixchamlashtirilgan va yangilangan shaklidir.

 Taqdimoti 
Kitobni targʻib qilish maqsadida Peter Thiel oʻzining birinchi (va yagona) tvitini 2014-yil 8-sentyabrida joylagan. Shuningdek TechCrunch muhbiri Alexia Tsotsis Peter Thieldan intervyu olgan.

9-sentyabr kuni Timoti Ferrisning podkastida Thiel bilan intervyu boʻlib oʻtgan va 11-sentyabrda Reddit platformasidagi „Ask Me Anything“ ruknidagi savollarga javob bergan.

13-sentyabr kuni Thiel NPR kanalida Wade Goodwyn boshlovchilik qilgan shouda kitobni muhokamasi boʻlib oʻtgan.

 Jamoatchilik fikri 
"The Atlantic" jurnalidagi ishlaydigan Derek Thomson Thielning kitobini u oʻqigan eng yaxshi kitoblardan biri ekanligini aytgan va oʻzining kitob haqidagi xulosasida shunday degan: „Peter Thielning Zero to One kitobi huddi lazer nuri kabi yorqin porlaydi. Ha, bu kitob kelajakni faqat startaplar qura oladigan kelajakka kuchli ishonadigan tadbirkorlar uchun qoʻllanmadir. Bundan tashqari, kitobda 21-asr iqtisodiyotidagi muvaffaqqiyat va kapitalizm yaqqol ifodalangan.“ va " „Zero to One“ soddaligi bu shunchaki hayratlanarlidir. Atiga 200 sahifaga ega kitob aniq nasr va mazmunli aforizmlar bilan yoritilgan va Thielning kitobi odamni tinimsiz oʻylashga majbur qiladi.".

Publishers Weekly jurnalida kitob haqida shunday yozilgan: „Thiel qanday qilib muvaffaqqiyatli biznes qurish haqida gapirgan ammo u yerdagi muhokamalar kelajakdagi Steve Jobs yoki Peter Thiellar uchun koʻp narsa taklif qila olmaydi.“

2014-yilning noyabr oyida Timothy B. Lee ning Vox.com uchun yozgan tanqidida, Thielning kitobida baʼzi yaxshi eshitiladigan ammo haqiqatdan uzoqroq boʻlgan maslahatlar keltirilgan boʻlib, ayrim shubhali va savollar keltirib chiqaradigan daʼvolari ham mavjud.

 

Turkum:Alifbo boʻyicha kitoblar
Turkum:Biznes boʻyicha kitoblar
Turkum:Startap
Turkum:Tanqidchilar
Turkum:AQSh
RS-24 Yars

thumb| BMS jangovar mashinasi 
RS-24 Yars (NATO hisobot nomi: SS-29 yoki SS-27 Mod 2) – bu Rossiyaning MIRV bilan jihozlangan, termoyadroviy qurolli qitʼalararo ballistik raketasi boʻlib 2007-yil 29-mayda maxfiy harbiy ilmiy-tadqiqot loyihasida soʻngi marta sinovdan oʻtkazilgan.

RS-24 Yars Topol-M bilan bir xil raketadir, bundan tashqari bir nechta mustaqil nishonga olinadigan jangovar kallaklarni (MIRV) tashish uchun oʻzgartirilgan. Har bir raketa 4 tagacha jangovar kallakni olib yurishga qodir, deb hisoblanmoqda, ammo maksimal sigʻim qancha ekanligi haqida maʼlumot mavjud emas.

RS-24 hozirgi RT-2PM2 Topol-M dan ogʻirroq raketa boʻlib, baʼzi maʼlumotlarga koʻra, 10 tagacha mustaqil nishonga olinadigan jangovar kallaklarni olib yurishi mumkin. 2007-yilgi sinovlar Qoʻshma Shtatlar Yevropada joylashtirmoqchi boʻlgan raketa qalqoniga javob sifatida eʼlon qilingan.

 Sinovlar 
Rossiya hukumati tomonidan taʼkidlanganidek, hozirgi va potentsial raketaga qarshi tizimlarni magʻlub etish uchun moʻljallangan, ICBM birinchi marta 2007-yil 29-may kuni GMT bilan soat 11:20 da Rossiyaning shimoli-gʻarbiy qismidagi Plesetsk kosmodromida mobil ishga tushirish moslamasidan uchirilgan va uning sinov jangovar kallaklari taxminan uzoqlikdagi nishonga tushgan.

Plesetskdan Kura sinov poligoniga ikkinchi parvoz 2007-yil 25-dekabrda GMT bilan soat 13:10 da amalga oshirilgan. Sinov muvaffaqiyatli yakunlangan.

 Joylashtirish 
2008-yil iyun oyida Moskva issiqlik texnologiya instituti bosh konstruktori Yuriy Solomonov RS-24 Topol-M raketasining takomillashtirilgan MIRV ishlanmasi ekanligini eʼlon qilgan.

2009-yil 10-oktabrda ITAR-TASS xabarida yangi SRF qoʻmondoni general Andrey Shvayenko 2009-yil dekabrida mavjud RT-2PM2 Topol-M (RS-12M2) raketa majmuasini qoʻllab-quvvatlaydigan RS-24 ning joylashtirilishini tasdiqlagan.

 Bahslar 
AQSh Milliy havo va kosmik razvedka markazi NASIC har doim Yars shunchaki Topol M boʻlib, START shartnomasini buzgan deb hisoblardi, bu Mod 2 belgisida ham, SS-27 Mod 1 va Mod 2 ni koʻrsatuvchi rasmlarda ham aks ettirilgan.

 Yana qarang 

 Strategik raketa qo'shinlari
 RS-26 Rubej
 RS-28 Sarmat
 R-36 (raketa)
 UR-100N
 RT-2PM Topol
 RT-2PM2 Topol-M
 LGM-30 Minuteman
 Agni-VI
 DF-5
 DF-41
 Xvason-18

 

Turkum:Rossiyaning qitʼalararo ballistik raketalari
Turkum:Rossiyaning yadro qurollari
Hindistonda terrorizm

right|thumb|370x370px| Hindistondagi terroristik hodisalar xaritasi (1970–2016). 
Ichki ishlar vazirligi maʼlumotlariga koʻra, boshqa davlatlar bilan solishtirganda, Hindiston koʻproq terroristik guruh hujumlariga uchraydi va ularga asosan islomiy, hindu, sikx, separatistik, narkoterrorizmlarHoffman B. (2006), Inside terrorism, Columbia University Press, ISBN 978-0231126984Sharma (2013), Growing overlap between terrorism and organized crime in India: A case study, Security Journal, 26(1), 60-79kiradi. Hindiston terrorizmdan eng koʻp zarar koʻrgan davlatlardan biridir. Faqat 1996-yildan 2006-yilgacha bo'lgan vaqt oralig'ida terrorizmdan 53 mingdan ortiq odam vafot etgan va taxminan 550 ming odam jarohatlangan.

 Hindistondagi terrorchilik guruhlari 
SATP (Janubiy Osiyo Terrorizm darvozasi) Hindistonda soʻnggi 20 yil ichida faoliyat yuritayotgan 180ta terrorchi guruhlar roʻyxatini tuzgan boʻlib, ularning koʻpchiligi Janubiy Osiyoning qoʻshni Bangladesh, Nepal va Pokiston davlatlarida faoliyat yurituvchi transmilliy terrorchilik tarmoqlari roʻyxatiga kiritilgan. Ulardan 38tasi UA§ qonunining 1967-yildagi Hindiston tomonidan taqiqlangan terroristik tashkilotlarning joriy roʻyxatiga kiritilgan. 2012-yildan beri ularning koʻpchiligi AQSh va Yevropa Ittifoqi tomonidan ham taqiqlangan.

Hozirda Hindistonda bir qancha yirik terrorchilik oʻchoqlari mavjud. Jammu va Kashmir, Sharqiy Markaziy va Janubiy Markaziy Hindiston (Naxalitlar) uzoq muddat terrorchilik avj olgan hududlar boʻlgan. 2008-yil avgust oyida Milliy xavfsizlik boʻyicha maslahatchi M.Narayan mamlakatda 800ga yaqin terroristik guruhlari faoliyat yuritayotganini taʼkidlagan. 2013-yilda mamlakatning 608 tumanidan 205 tasi terrorchilik faoliyatidan jabr koʻrgan. AQSH Davlat departamenti maʼlumotlariga koʻra, 2012-yilda Hindistondagi teraktlar natijasida 231 nafar tinch aholi halok boʻlgan, dunyo boʻylab esa 11098 nafar insonlar terroristik hujumlar qurboni boʻlgan .

Ommaviy axborot vositalarida Hindistondagi terrorizm Pokiston tomonidan homiylik qilingani haqida daʼvo qilingan. Pokiston esa har doim Hindistonning ayblovlarini inkor etib kelgan va oʻz navbatida Hindistonga, Pokistonga qarshi terrorizmni moliyalashtirganlikda ayblov qoʻygan.

Hindiston shimoli-sharqida hali ham kichik etnik guruhlar orasida, qurolli kurashlar juda mashhur. 2012-yilda Hindiston shimoli-sharqida 1025ta terakt sodir boʻlgan, natijada 97 nafar tinch aholi va 14 nafar xavfsizlik kuchlari hodimlari halok boʻlgan.

2016-yil iyul oyida Hindiston hukumati, 2005-yildan buyon Hindistonda 707 kishining hayotiga zomin boʻlgan va 3200 dan ortiq kishi jarohat olgan bir qator teraktlar toʻgʻrisidagi maʼlumotlarni eʼlon qilgan.

2018-yil sentabr oyi oʻrtalarida Hindiston politsiyasi Ganesh Chaturthi bayramida, Kanpur shahrida terrorchilik harkatini sodir etmoqchi boʻlgan Xizbul Mudjaxidin guruhini qoʻlga olinganini eʼlon qildi.

 Yana qarang 

 Hindistonda separatizm
Nur Jahon maqbarasi

Nur Jahon maqbarasi (urdu. مقبرہ نورجہاں) – 17-asrda Lahor shahrida Boburiy malikasi Nur Jahon uchun maqbara hisoblanadi. Maqbara marmarlari bir qismi 18-asrda Amritsardagi Oltin ibodatxona qurilishida foydalanish maqsadida Sikxlar tomonidan talon-taroj qilinganThe Calcutta Review, Volumes 72-73. University of Calcutta. 1881. Retrieved 14 September 2017.Bhalla, A. S. (2009). Royal tombs of India: 13th to 18th century. Mapin. p. 119. ISBN 9788189995102. Retrieved 14 September 2017.Saladin, Henri; Migeon, Gaston (2012). Art of Islam. Parkstone International. p. 94. ISBN 9781780429939. Retrieved 14 September 2017.. Ushbu maqbara Jahongir maqbarasi, Osifxon maqbarasi va Akbari Saroy bilan birga Shohdara bogʻidagi Boburiy yodgorliklari ansamblining tashkil qiladiSaladin, Henri; Migeon, Gaston (2012). Art of Islam. Parkstone International. p. 94. ISBN 9781780429939. Retrieved 14 September 2017..

 Joylashuv 
Maqbara Lahor tarafidan qaraganda Ravi daryosining narigi tomonida, Shohdara bogʻida joylashgan. Maqbara ushbu bogʻdagi yodgorliklar ansambliga kiradi, bular: Jahongir maqbarasi, Akbari Saroy va Osifxon maqbarasi.

 Umumiy maʼlumotlar 
Nur Jahon aslida unga saroyga kelgach berilgan taxallus. Asl ismi Mehr-un-Nissa. Forsdan koʻchib kelgan Mirzo Gʻiyos bek va Asmat Begimning toʻrtinchi farzandi boʻlgan. Uning otasi Boburiy imperatori Akbarga xizmat qilgan, hukmdor unga Itmat-ud-daula („Davlat ustuni“) unvonini bergan. Nur Jahon eng qudratli Boburiy imperator xonimi hisoblanadiGoff, Richard D. (2011). World History. Cengage Learning. p. 531. ISBN 9781111345143..

 Arxitektura 
 Tashqi koʻrinishi 
Asosan oq marmardan qurilgan otasining maqbarasidan farqli oʻlaroq, Nur Jahon maqbarasi asosan qizil qumtoshdan qurilgan Findly, Ellison Banks (1993). Nur Jahan, Empress of Mughal India. Oxford University Press. ISBN 9780195074888. Retrieved 14 September 2017.. Tashqi tarafi marmar bilan qoplangan va qimmatbaho toshlardan gulli mozaikalar bilan ishlangan 7 ta gumbaz mavjud.
 Ichki koʻrinishi 
Maqbaraning markaziy gumbazli xonasida ikkita kenotaf mavjud boʻlib, ulardan biri Nur Jahon, ikkinchisi uning qizi Ladli Begim|Ladli Begimga tegishli Gold, Claudia (2008). Queen, Empress, Concubine: Fifty Women Rulers from Cleopatra to Catherine the Great. London: Quercus. p. 151. ISBN 978-1-84724-542-7..

 Bogʻ 
Maqbara Chorbogʻning markazida joylashganFindly, Ellison Banks (1993). Nur Jahan, Empress of Mughal India. Oxford University Press. ISBN 9780195074888. Retrieved 14 September 2017.. Asl bogʻ saqlanib qolmagan.

 Galereya 

 

Turkum:Lohur
Amadu Ba

Amadou Ba (1961-yil 17-mayda tugʻilgan) – ota-onasi gvineyalik boʻlgan senegallik siyosatchi. U 2022-yil 17-sentabrda Senegal bosh vaziri etib tayinlangan. 2019—2020-yillarda Senegal tashqi ishlar vaziri lavozimida foliyat yuritgan. 2013—2019-yillarda Moliya va iqtisodiyot vaziri boʻlgan.

U 2011, 2012 va 2013-yillarda New African jurnali tomonidan eng nufuzli 100 ta afrikaliklardan biri sifatida qayd etilgan.

 Yoshligi va taʼlimi 
1980-yilda menejment boʻyicha texnik bakalavr darajasiga erishgan. 1988-yilda Milliy boshqaruv va magistratura maktabining (ENAM) iqtisod fanlari boʻyicha korporativ boshqaruv va soliqlar va mulklar boʻyicha chuqurlashtirilgan holda magistrlik darajasi diplomini olgan.

 Karyerasi 
Amadou Ba 1989-yilda Diurbelda stajyor-inspektor boʻlgan. Keyin Dakardagi Soliq va mulk Bosh boshqarmasida (DGID) qoʻshilgan qiymat soligʻi birinchi boʻlimining bosh inspektori lavozimida ishlagan. 1991-yilda Parij va Baltimordagi xalqaro maʼmuriyat institutida qoʻshimcha malaka oshirgan" Voici le curriculum vitæ de Monsieur Amadou Ba, Ministre de l’Economie et des Finances ", DakarActu, 2 September 2013..

1990-yildan 1992-yilgacha u Dakar-Plato boʻyicha bosh inspektor boʻlgan. Keyin 1994-yilgacha Sugʻurta direksiyasida sugʻurta boʻyicha nazorat komissari lavozimini egallagan, soʻngra tekshirish va fiskal tekshiruvlar direksiyasida tekshirish inspektori boʻlib ishlagan" Voici le curriculum vitæ de Monsieur Amadou Ba, Ministre de l’Economie et des Finances ", DakarActu, 2 September 2013..

Bu lavozimlar bilan bir qatorda, Amadou Ba 1992-yilda ENAMda soliqlar va mulk boʻlimida va 1995-yildan 2000-yilgacha COFEB/BCEAO da dars bergan" Voici le curriculum vitæ de Monsieur Amadou Ba, Ministre de l’Economie et des Finances ", DakarActu, 2 September 2013..

2013-yil 2-sentabrda Aminata Ture bosh vazir boʻlgach, Amadou Ba Amadu Keyn oʻrniga Moliya va Iqtisodiyot vaziri etib tayinlandi" Voici le curriculum vitæ de Monsieur Amadou Ba, Ministre de l’Economie et des Finances ", DakarActu, 2 September 2013.. 2023-yil 9-sentabrda u Prezident Macky Sall tomonidan 2024-yilgi prezidentlik saylovlari uchun Benno Bokk Yakaar (BBY) koalitsiyasining nomzodi etib saylandi.

 Boshqa lavozimlari 

 Afrika taraqqiyot banki (AfDB), Boshqaruvchilar kengashining rasmiy aʼzosi (2013-yildan)AfDB Annual Report 2017 African Development Bank (AfDB).
 Xalqaro Valyuta Jamgʻarmasi (XVJ), Boshqaruvchilar kengashining rasmiy aʼzosi (2013-yildan)Board of Governors International Monetary Fund (IMF).
 Koʻp tomonlama investitsiyalarni kafolatlash agentligi (MIGA), Jahon banki guruhi, Boshqaruv kengashining sobiq aʼzosi (2013-yildan)Board of Governors Multilateral Investment Guarantee Agency (MIGA), World Bank Group.
 Jahon banki, Boshqaruv kengashining rasmiy aʼzosi (2013-yildan)Board of Governors World Bank.

 Shaxsiy hayoti 
Amadou Ba uylangan va uch farzandi bor. " Voici le curriculum vitæ de Monsieur Amadou Ba, Ministre de l’Economie et des Finances ", DakarActu, 2 September 2013.

 

Turkum:Yashayotgan insonlar
Turkum:1961-yilda tugʻilganlar
Turkum:Senegallik siyosatchilar
Turkum:Bosh vazirlar
Ayşin Atav

Ayşin Atav(1948-yil 2-aprelda tugʻilgan) – Turk kinosi aktrisasiAyşin Atav ~ Sinematurk.comUSTA OYUNCUYA VEDA.
 Faoliyati 
Ayşin Atav 1948-yil 2-aprelda Anqara shahrida tugʻilgan. Atav aktyorlik faoliyatini 1965-yilda Istanbuldagi teatrda aktrisa sifatida faoliyatin boshlagan. Hozirgacha 500 dan ortiq filmlarda ovoz aktrisasi va aktrisa sifatida suratga tushganayşin atav – ekşi sözlük.
 Filmografiya 
 Korkusuz Korkak – 1979
 Yadeller – 1978
 Çılgın Gangster – 1973
 Gülüzar – 1972
 Asiler Kampı – 1972
 Allahaısmarladık Katil – 1972
 Gelinlik Kızlar – 1972
 Öfke – 1972
 Damdaki Kemancı – 1972
 Sev Kardeşim – 1972
 İlk Aşk – 1972
 Utanç – 1972
 Severek Ayrılalım – 1971
 Kezban Paris'te – 1971
 Üç Öfkeli Adam – 1971
 Bütün Aşklar Tatlı Başlar – 1970
 Kezban Roma'da – 1970
 Vatan Kurtaran Aslan – 1966
 Fakir ve Mağrur – 1966
 
 
 

Turkum:Alifbo boʻyicha aktrisalar
WAN

thumb|LAN global tarmoq bilan bogʻlanishi
Wide area network (WAN) – telekommunikatsiya tarmogʻi boʻlib, katta geografik hududni qamrab oladi. LANdan koʻra katta hududni oʻz ichiga olgani uchun ham hozirgi kunda WAN keng qoʻllanadi.

Korxonalar, maktablar va hukumat tashkilotlari global miqyosda turli joylarda joylashgan xodimlar, talabalar, mijozlar, xaridorlar va yetkazib beruvchilar bilan maʼlumot almashish uchun keng hududli tarmoqlardan (WAN) foydalanadi. Asosan, bu telekommunikatsiya usuli korxonaga har qanday joyda kundalik faoliyatini samarali bajarishga imkon beradi. Internetni WAN deb hisoblash mumkin. , koʻplab WANlar faqat bitta tashkilot uchun maxsus quriladi va xususiy hisoblanadi. WANlar mahalliy tarmoqlar (LAN)dan ajratiladi, chunki LANlar fizik jihatdan yaqin joylashgan tarmoqlarni ifodalaydi.

 Shaxsiy tarmoqlar 
IPv4 da aniqlangan taxminan toʻrt milliard IP-manzildan, taxminan 18 million manzil uchta diapazonda xususiy tarmoqlarda foydalanish uchun ajratilgan. Ushbu diapazonlarda koʻrsatilgan paketlar jamoat Internetida yoʻnaltirilmaydi va barcha jamoat routerlari tomonidan eʼtiborsiz qoldiriladi. Shu sababli, xususiy hostlar bevosita jamoat tarmoqlari bilan bogʻlana olmaydi. Buning uchun ular marshrutlash shlyuzida tarmoq manzillarini tarjima qilish (Network Address Translation, NAT) xizmatidan foydalanishlari kerak.

 

Turkum:Telekommunikatsiyaga doir chala maqolalar
Turkum:Axborot texnologiyalari
Turkum:Tarmoq
Turkum:Internet
Boris Babayan

Boris Artashesovich Babayan (ruscha: Бабаян Арташесович Борис; armancha: Բորիս Արտաշեսի Բաբայան, 1933-yil 20-dekabrda Bokuda tugʻilgan) – sovet-arman kompyuter olimi, SSSR va Rossiyada dastlabki super kompyuterlarning yaratilishida katta hissa qoʻshgan inson.

 Hayoti 
Babayan Sovet Ittifoqining Boku shahrida arman oilasida tugʻilgan. 1957-yilda Moskva fizika-texnika institutini tamomlagan va fan nomzodi ilmiy darajasini olgan. 1964—1971-yillar oraligʻida esa fan doktori ilmiy darajasini yoqlagan.

1956—1996-yillar Babayan P. N. Lebedev nomidagi Fizika institutida dasturiy taʼminot boʻlimida boʻlim boshligʻi vazifasida ishlagan. Babayan va uning jamoasi birinchi super kompyuterini 1950-yilda yaratgan. 1970-yillarda bosh arxitektor V. S. Burtsevning oʻrinbosarlaridan biri boʻlib, u birinchi superskalyar kompyuter Elbrus-1 va El-76 dasturlash tili ustida ishlagan. Ushbu kompyuterlardan 1978-yilda, Gʻarbda kompyuter das paydo boʻlishidan oʻn yil oldin, Sovet Ittifoqi oʻzining raketa tizimlarini, yadro va kosmik dasni ishlab chiqqan.

Babayan boshchiligidagi jamoa Elbrus-3 kompyuterini Epic Parallel Instruction Computing (EPIC) dasturi arxitekturasidan foydalangan holda ishlab chiqqan.

1992-yildan 2004-yilgacha Babayan Moskvadagi SPARC Texnologiya markazi (MCST) va Elbrus International kompaniyasida rahbarlik lavozimlarida ishlagan. Ushbu lavozimlarda u Elbrus 2000 (Elbrus-3 ning bir chipli modeli) va Elbrus90micro (mahalliy ishlab chiqilgan mikroprotsessor asosidagi SPARC kompyuteri) loyihalarini ishlab chiqishga rahbarlik qilgan.

2004-yil avgust oyidan Babayan Intel korporatsiyasining dasturiy taʼminot guruhida arxitektura direktori va Moskvadagi Intel R&D markazining ilmiy maslahatchisi boʻlgan. U kiberxafvsizlik texnologiyalari sohasida ham ishlagan. U Intel Fellow mukofotiga ega boʻlgan ikkinchi yevropalik hisoblanadi (norvegiyalik Tryggve Fossumdan keyin).

1984-yildan SSSR Fanlar akademiyasining (keyinchalik – Rossiya Fanlar akademiyasi) faxriy aʼzosidir. 2007-yildan boshlab u Moskva fizika-texnika institutida professor boʻlib ishlaydi va Moskvada joylashgan Intel korporatsiyasining ilmiy-tadqiqot markazida mikroprotsessor texnologiyasi kafedrasi boʻlimi bosh’ligʻi sifatida ishlab kelmoqda.

 Mukofotlari 
Babayan Sobiq Ittifoqning ikkita oliy mukofoti bilan taqdirlangan:

 1974-yilda kompyuter texnikasi dizayni sohasidagi yutuqlari uchun SSSR Davlat mukofoti;

 1987-yilda Elbrus-2 superkompyuteri dizayni uchun Lenin mukofoti.

 

 Biografiyasi
 Elburs E2K
 Boris A.Babayan

 

Turkum:Kompyuter
Turkum:Armaniston
Turkum:SSSR Davlat mukofoti laureatlari
Turkum:Kompyuter das
Barakko‘l

Barakkoʻl (Baraqköl) — Qozogʻistonning markaziy qismida joylashgan Ulitov viloyatiga qarashli Ulitov tumanidagi koʻl.

Koʻl Barakkoʻl Ulitov-Arganatinsk qoʻriqxonasi tarkibiga kiradi. Eng yaqin aholi punkti Arganatinskdir.

 Geografiya 
Barakkoʻl – Toʻrgʻay oʻrmonzor yaqinidagi chuchuk suvli koʻl hisoblanadi. Barakkoʻlning kengligi taxminan 3,5 kilometr (3500 m) va uzunligi esa 4 kilometr (4000 m) ni tashkil etadi. Brakkoʻl koʻli Ashchikol koʻlidan 15 kilometr (9,3 milya) uzoqlikda joylashgan. Barakkoʻl koʻli Goʻra Oqdoʻgʻul va Goʻra Baygʻetoʻbe togʻlari oraligʻida joylashgan va shimolga tomon torayib boradi, janubga tomon kengayib borgan, shimoliy-sharqda va shimoliy-gʻarbda past tepaliklardan iborat sayoz vodiyda joylashgan.
 Florasi 
Koʻl qirgʻoqlarida koʻplab qamishlar oʻsadi. Barakkoʻl koʻli Ashchikoʻl koʻli bilan birgalikda koʻchib yuruvchi gʻozlar, xususan boʻz gʻoz va anser kichik oq yuzli gʻozlar uchun muhim botqoqlik hisoblanadi.
Irisxon Qurbonboyeva

Irisxon Qurbonboyeva (2002-yil 18-mart) — oʻzbekistonlik dzyudochi. Osiyo oʻyinlarining bronza medali sohibasi, yoshlar oʻrtasidagi Osiyo chempioni. 2024-yilgi Yozgi Olimpiada oʻyinlari qatnashchisi.

 
Turkum:Yashayotgan insonlar
Turkum:Oʻzbekistonlik ayol dzyudochilar

Turkum:2022-yilgi Osiyo oʻyinlaridagi dzyudochilar
Turkum:Oʻzbekiston uchun Osiyo oʻyinlari kumush medali sohiblari
Turkum:Oʻzbekiston uchun Osiyo oʻyinlari bronza medali sohiblari
Turkum:Dzyudo boʻyicha Osiyo oʻyinlari sovrindorlari
Turkum:2022-yilgi Osiyo oʻyinlarida medal sohiblari
Turkum:21-asrda Oʻzbekiston ayol sportchilari
Turkum:2024-yilgi Yozgi Olimpiada oʻyinlaridagi dzyudochilar
Turkum:Oʻzbekistonning Olimpiada oʻyinlarida ishtirok etgan dzyudochilari
Turkum:Oʻzbekiston kishilari
Turkum:Oʻzbekistonda tugʻilganlar
Saudiya Arabistoni elchixonasi (Moskva)

Saudiya Arabistoni Podshohligining Moskvadagi elchixonasi  – Saudiya Arabistonining Rossiya Federatsiyasidagi diplomatik vakolatxonasi. Vakolatxona Neopalimovskiy koʻchasi, 3-uyda joylashgan Moskvaning Xamovniki tumanida joylashgan. Elchixona odatda mamlakat poytaxtida joylashgan doimiy diplomatik vakolatxona sifatida tavsiflanadi. Moskvadagi elchixona Saudiya Arabistoni manfaatlarini Rossiyada ifodalash va chet eldagi fuqarolarning huquqlarini himoya qilish kabi yirik diplomatik masalalarni hal qilish uchun javobgar boʻladi. Saudiya Arabistoni elchixonasida iqtisodiyot, boshqaruv, siyosat, xalq diplomatiyasi va konsullik vazifalari uchun mas’ul xodimlar ishlaydi.

 Yana qarang 

 Rossiya-Saudiya Arabistoni munosabatlari
 Rossiyadagi diplomatik vakolatxonalar
Fredericton

Frederikton (/ˈfrɛ.drɪk.tən/; fransuzcha talaffuzi: fʁɛdeʁiktœn) – Kanadaning Yangi Brunsvik markazi hisoblanadi. Shahar viloyatning gʻarbiy-markaziy qismida, Sent-Jon daryosi boʻyida joylashgan boʻlib, oʻzining mahalliy nomi „Wolastoq“ bilan ham mashhur. Daryo shaharni ikki qismga boʻladi va gʻarbdan sharqqa oqib oʻtadi. Daryo – hududning asosiy xususiyati hisoblanadi. 2021-yilda boʻlgan Kanadaning demografik statistikasiga koʻra Yangi Brunsvik 63,116 kishidan va poytaxt aholisi 108,610 iborat edi. Bu markaz Monkton va Sent-Jondan keyingi eng yirik shahar.

2023-yil 1-yanvarda Frederikton beshta mahalliy xizmat koʻrsatish tumanlarining bir qismini qoʻshib olgan; qayta koʻrib chiqilgan aholini roʻyxatga olingan maʼlumotlari eʼlon qilinmagan.

Viloyat uchun muhim madaniy, sanʼat va taʼlim markazi boʻlgan Frederiktonda ikkita universitet, Yangi-Brunsvik hunarmandchilik va dizayn kolleji va Biverbruk san'at galereyasi, Frederikton viloyat muzeyi va The Playhouse kabi madaniy muassasalar joylashgan. Shahar har yili mintaqaviy va xalqaro jazz, blyuz, rok va jahon sanʼatkorlarini jalb qiluvchi Harvest Jazz & Blues festivaliga mezbonlik qiladi. Frederikton, shuningdek, mintaqaning eng yaxshi tasviriy rassomlari uchun muhim va jonli markazdir; Yangi-Brunsvikning koʻplab taniqli sanʼatkorlari bugungi kunda u yerda yashaydi va ishlaydi. Frederikton shuningdek, baʼzi buyuk tarixiy Kanadalik rassomlarning uyi boʻlgan, jumladan Gudrij Roberts, Molli va Bruno Bobak.

Viloyat markazi sifatida uning iqtisodiyoti davlat sektori bilan bogʻlangan; biroq, shaharda oʻsib borayotgan IT va tijorat sektori ham mavjud. Shahar markazida oʻrta taʼlimdan keyingi maʼlumotga ega aholining eng yuqori foiziga ega va Yangi-Brunsvikdagi har qanday shaharda aholi boshiga eng yuqori daromadga ega.
 

Turkum:Alifbo boʻyicha aholi punktlari
Turkum:Kanada shaharlari
Butunjahon Vegetarianlar kuni

Butunjahon Vegetarianlar kuni har yili 1-oktyabrda butun sayyora boʻylab nishonlanadi. Bu bayramga "Vegetarianlikning baxtiyorlik, gʻamxoʻrlik va hayotni yaxshilash imkoniyatlarini targʻib qilish" kuni sifatida 1977-yilda Shimoliy Amerika Vegetarianlar Jamiyati tomonidan asos solingan va 1978-yilda Xalqaro Vegetarianlar Ittifoqi tomonidan tasdiqlangan. Bayram insonlarni vegetariancha turmush tarzining axloqiy, ekologik, salomatlikka doir va gumanitar foydalari haqida xabardor boʻlishga chorlaydi. Butunjahon Vegetarianlar kuni 1-oktyabr sanasidan boshlab Vegetarianlar haqida xabardor boʻlish oyligini boshlab beradi va uning oʻtkazilishi 1-noyabr Butunjahon Veganlar kuni bilan tugaydi. Vegetarianlar haqida xabardorlik oyi "Hayotga hurmat oyi", „Vegetariancha taomlar oyi“ va boshqa shu kabi nomlar bilan tanilgan.

 Qoʻshimcha kunlar 
Vegetarianlik ahamiyatiga ega boʻlgan quyidagi bir necha muhim kunlar Vegetarianlar haqida xabardorlik oyligiga kiritilgan yoki undan tashqari ham nishonlanadi:

• Sentyabr oyi – Milliy meva va sabzavotlar oyligi;

• 29-sentyabr – Butunjahon Yurak kuni;

• 1-oktyabr – Butunjahon Vegetarianlar kuni;

• 2-oktyabr – Butunjahon fermer xoʻjaligi hayvonlari kuni;

• 4-oktyabr – Butunjahon Hayvonlar kuni;

• 4-oktyabr – Goʻshtsiz taomlanish kuni;

• 1–7-oktyabr – Xalqaro Vegetarianlar haftaligi  – sayyoramizning bir qancha mamlakatlarida (ayniqsa, Yevropada) vegetariancha turmush tarzini targʻib qilish uchun koʻplab ommaviy taʼlim das va bayram tadbirlari tashkil etiladi;

• 1-noyabr – Xalqaro Veganlar kuni, shuningdek, Butunjahon Veganlar kuni sifatida ham tanilgan boʻlib, bayram 1994-yildan beri Vegan jamiyati tashkil etilgan kun munosabati bilan nishonlanib kelinadi;

• Noyabr oyi – Vegan xabardorligi oyi yoki Butunjahon Vegan oyi.

 

Turkum:Muhim sanalar
Turkum:Xalqaro bayramlar
Turkum:Vegetarianlik
Turkum:Vegetarianlar
Darya Latisheva

Darya Latisheva – Oʻzbekiston Respublikasi Milliy gvardiyasi „Dinamo“ jismoniy tarbiya-sport jamiyati Maxsus jismoniy tayyorgarlik Markazi boʻlimi instruktori.
 Hayoti va faoliyati 
Latisheva Darya Anatolevna 2000-yil 22-mart Toshkent shahrida tugʻilgan.

2018-yil Indoneziyaning Jakarta va Palembang shaharlarida bo'lib o'tgan XVIII yozgi Osiyo oʻyinlarida Darya Latisheva kumush medal sohibiga aylangan.

Xitoyning Xanchjou shahrida Osiyo oʻyinlarining ayollar oʻrtasida boʻlib oʻtgan ushu sport turining nankuan va nandao das yakuniga ko‘ra Darya Latisheva bronza medali sohibasi boʻldi.

 Yutuqlari 

 Osiyo Chempioni (2015, 2017-yillar);
 Jahon Chempioni (2016-yil);
 Osiyo Oʻyinlari vitse chempioni (2018-yil),
 Osiyo Oʻyinlari chempioni (2023-yil)
Fuglsang sanʼat muzeyi

Fuglsang sanʼat muzeyi – Daniyaning Lolland oroli, Guldborgsund munitsipalitetidagi qishloqda joylashgan sanʼat muzeyi. Fuglsang madaniyat markazi tarkibiga kiradi. Muzeyda Daniya sanʼati asarlari mavjud boʻlib, ular rassomlar va mahalliy kelib chiqish motivlariga urgʻu beradi. Muzey Tony Fretton tomonidan ishlab chiqilgan maxsus binoda joylashgan. Atrofdagi arxitektura va landshaft bilan integratsiyalashganligi bilan eʼtiborga olingan muzey binosi 2009-yilda RIBA Yevropa mukofotini qoʻlga kiritgan va oʻsha yili Stirling mukofoti uchun qisqa roʻyxatga kiritilgan.

 Tarixi 
2005-yil may oyida bino dizayni boʻyicha arxitektura tanlovida Tony Fretton gʻolib chiqqan. Qurilish 2006-yil avgust oyida boshlangan va 2008-yil yanvar oyida muzey ochilgan.

 Binolari 
Fuglsang sanʼat muzeyi oq rangga boʻyalgan, shuningdek, zamonaviy binoda joylashgan boʻlib, Fuglsang mulkining mavjud arxitekturasi va uning atrofidagi landshaftga mos kelishi uchun maxsus moʻljallab qurilgan.

Galereyalar uzun koridor atrofida joylashgan boʻlib, uning oʻzi muhim koʻrgazma maydoni boʻlib xizmat qiladi. Yoʻlakning oxirida uchta katta derazali kichik xona mavjud boʻlib, ulardan biri koridordan koʻrinib turadi. Hech qanday sanʼat asarlari koʻrsatilmagan ushbu xona butunlay tashqi landshaftni koʻrishga va undan zavq olishga bagʻishlangan.

Yoʻlakning bir tomonida Fuglsang manor uyi arxitekturasidan ilhomlanib yaratilgan oltin naqshli juda kichik galereyalar mavjud. Ular kichikroq hajmdagi ishlarga bagʻishlangan. Yoʻlakning narigi tomonida esa kattaroq galereyalar joylashgan.

 Toʻplamlar 
Muzeyda 18-asrning oxiridan hozirgi kungacha boʻlgan Daniya sanʼatining mashhur kolleksiyasi mavjud boʻlib, unda rasmlar, haykallar va eskizlar mavjud. Toʻplamda mahalliy rassomlar va naqshlarga katta urgʻu berilgan.

 Rasmlari 
Muzeyda 18-asr oxiri va 19-asrning birinchi yarmidagi Daniya oltin davriga oid 500 ga yaqin rasmlar mavjud, lekin kolleksiyaning asosiy eʼtibori 1900-yillardagi rasmlarga qaratilgan. Ularning ichida Skagen rassomlari, Fynboerne, Theodor Philipsen, L. A. Ring, Oluf Hartmann va Vilhelm Hammershøi kabi muhim Daniya rassomlari vakillari ham bor. Muzeyning keng qamrovli rasmlari, akvarellari va ayniqsa grafik asarlari, asosan, 20-asrga tegishli.

 Haykaltaroshlik 
Toʻplamda 19-asr oxiridan 1950-yilgacha boʻlgan 199 ta haykal mavjud. Asosiy urgʻu 1930-50 yillar davriga qaratilgan.

 Koʻrgazmalar va boshqa tadbirlar 
Fuglsang sanʼat muzeyi oʻz asarlarini muntazam ravishda namoyish etadi va har yili bir qancha maxsus koʻrgazmalarni ham tashkil qiladi. Bundan tashqari, namoyishlar va maxsus koʻrgazmalar turli tadbir hamda taqdimot das bilan toʻldiriladi. Shunindek, muzeyga biriktirilgan fanlararo maktab xizmati ham mavjud.
Sergey Anikin

Sergey Anatolyevich Anikin (1973 – 2000) Voronej shahar PPS shahar polkining patrul itlari kompaniyasi boʻlimi komandiri, katta politsiya serjanti. Rossiya Federatsiyasi Qahramoni (2000-yil vafotidan keyin).

 Tarjimai holi 
Sergey Anikin 1974-yil 28-aprelda Voronej viloyati Buturlinovskiy tumani Ozerki qishlogʻida rus oilasida tavallud topgan. Maktabdan keyin kasb-hunar maktabini tugatdi va Rossiya Qurolli Kuchlari safiga chaqirildi. Sergey Anikin harbiy xizmatni Moskva viloyatida oʻtab, 1993-yil dekabr oyida ichki ishlar organlariga xizmatga kirdi. Keyingi olti yil davomida avval amaliyotchi, soʻngra patrul xizmati kompaniyasida PPX hodimi boʻlib xizmat qildi. 1999-yil 8-dekabrdan 2000-yil 14-yanvargacha Checheniston Respublikasida maxsus vazifalarni bajardi.

Sergey Anatolevich Anikin vafotidan keyin Rossiya Federatsiyasi Prezidentining 2000-yil 26-iyuldagi 1374-sonli Farmoni bilan Rossiya Federatsiyasi Qahramoni unvoni bilan taqdirlandi.

 

Turkum:14-yanvarda tugʻilganlar
Turkum:2000-yilda vafot etganlar
Turkum:1973-yilda tugʻilganlar
Turkum:28-aprelda tugʻilganlar
Albert Gardner

Albert Edvard Gardner 1887-yilning aprel oyida tavallud topgan. U yarim qanot himoyachisi sifatida oʻynagan ingliz professional futbolchisi. U oʻn bir yil ichida Birmingem uchun barcha musobaqalarda qatnashib 120 ta oʻyin oʻtkazgan.
1923-yilning aprel oyida esa vafot etgan. Uning 36 yoshida vafoti Birmingem janubining katta qismini qamrab olgan Kings Norton tumanida qayd etilgan.
Raj Reddy

Raj Reddy (toʻliq ismi Dabbala Rajagopal Reddy, 1937-yil 13-iyun, Hindiston, Katur) – kelib chiqishi hind boʻlgan amerikalik kompyuter mutaxassisi. Reddy hamkasbi Edvard Feygenbaum bilan 1994-yil „design and construction of large scale artificial intelligence systems, demonstrating the practical importance and potential commercial impact of artificial intelligence technology“ ilmiy izlanish doirasida A. M. Turing mukofoti soʻvrindori bo'ldi.

 Hayoti va ish faoliyati 
Reddy Hindistonning janubi-sharqida (hozirgi Andxra-Pradesh shtati)dagi Srikalahasti shahri yaqinidagi kichik qishloqda tugʻilgan. Reddy bakalavr darajasini (1958), Madrasdagi Guindi muhandislik kollejida (hozirgi Anna universitetining bir qismi, Chennay) va Yangi Janubiy Uels universitetida magistr (1960) darajasini qo'lga kiritgan. Reddy Stenford universitetida kompyuter fanlari boʻyicha magistr (1964) va doktorlik (1966) darajasini qoʻlga kiritish uchun Qoʻshma Shtatlarga koʻchib oʻtishdan oldin Avstraliyada (1960–1963) IBM kompaniyasida ishlagan.
Stenforddagi oʻqishni tugatganidan soʻng, Reddy maktabning informatika fakultetida (1966–69) oʻqidi. 1969-yilda Reddy Pitsburgdagi Karnegida Mellon universitetiga oʻqishini koʻchirdi. Reddy u yerda maktab Robototexnika institutining asoschi direktori (1979–91), informatika kafedrasi dekani (1991–99) va Moza Bint Nosser universitetining kompyuter fanlari professori va robototexnikachi (1984-) boʻldi.
Reddy Elektr va elektronika muhandislari institutiga (IEEE) va AQSH Milliy muhandislik akademiyasiga hamda Amerika sunʼiy intellekt assotsiatsiyasiga (1987–89-yillarda prezident lavozimida boʻldi). Yana Reddy Amerika sanʼat va fanlar akademiyasiga saylangan.

 Mukofotlari 
 1984-yil – Fransiyaning Faxriy legioni
 1991-yil – IBM Research Ralf Gomory Fellow mukofoti
 1994-yil – A. M. Turing mukofoti
 2001-yil – Hindiston Padma Bhushan mukofoti
 2005-yil – Honda Foundation Honda mukofoti
 2006-yil – AQSh Milliy fan kengashi Vannevar Bush mukofoti

 

Turkum:Hindiston olimlari
Turkum:Amerikalik dasturchilar
Turkum:AQSh olimlari
Turkum:Yashayotgan insonlar
Abha (futbol klubi)

Abha Saudiya Arabistonining Abha shahrida joylashgan futbol klubi hisoblanadi. Oʻyinlar 20 000 kishiga moʻljallangan „Shahzoda Sulton bin Abdulaziz“ stadionida oʻtkaziladi.

 Tarixi 
2000-yilda Abha Saudiya futbol ligasining uchinchi darajali futbol klubi boʻlib Ikkinchi divizionda birinchi oʻrinni egallagan va birinchi divizionga koʻtarilgan. Keyingi toʻrt yil davomida jamoa past natijalar koʻrsatib oʻynagan va 2004/05 yilgi mavsum oxirida Abha Birinchi divizion turnir jadvalida ikkinchi oʻrinni egallagan va birinchi marta Saudiya Arabistoni asosiy futbol ligasiga kirgan.

2005-yil 27-sentabrda oʻzining eng yuqori darajadagi birinchi oʻyinida „Abha“ safarda "Al-Hilol" ga 2:3 hisobida yutqazgan, oʻyin davomida ikki marta hisobda oldinga chiqib olgan. Jamoa Saudiya ligasidagi ilk gʻalabasini ikki oydan koʻproq vaqt oʻtib, oʻz maydonida „Al-Qodisiya“ni 1:0 hisobida magʻlub etib qoʻlga kiritgan. Debyut mavsumining oxirida Abha oxirgi oʻrinni egallagan va yana birinchi divizionga tushib ketgan.

Xuddi shu davrda Abhada Al-Ittihod sport klubi tashkil topdi va birinchi rasmiy prezident Aziz bin Mustafo boʻldi. GSA koʻrsatmalariga koʻra, Al-Ittihod sport klubi oʻz nomini 1962-yilda Abha Sports Club deb oʻzgartirdi. Bunga Jiddadagi Al-Ittihod Sport Club deb nomlangan klub sabab boʻlgan. Va 1968-yilda Abha Sports Club yana bir bor oʻz nomini oʻzgartirdi, lekin bu safar Rashidun xalifaliklarining birinchisi Abu Bakr xotirasiga Al-Siddiq sport klubiga oʻzgartirildi. 1969-yil boshida GSA Al-Farouk va Al-Siddiqni birlashtirib, Al-Farouk sport klubi nomi ostida bitta klub tuzishga qaror qildi. Shayx Sulaymon bin Ahmad Mimish yangi birlashtirilgan klubning birinchi prezidenti edi.

Saudiya oliy ligasiga qaytish uchun Abhaga ikki yil kerak boʻldi. Biroq jamoa 2008/09 yilgi chempionat oxirida quyi ligaga tushib qolgan holda yana Pro-ligadan ham qolib ketdi. Abha Al-Raed bilan bir xil miqdordagi ochkolarni qoʻlga kiritdi, ammo qoʻshimcha koʻrsatkichlarda ularga imkoniyatni boy berdi.

2019/20-yilgi mavsumdan boshlab u oliy divizion – Saudiya Pro-ligasida oʻynamoqda.

 Yutuqlari 
Mavsum Dvizion Oʻrin Kubok 1999/00 Ikkinchi divizion 1-chi 2000/01 Birinchi divizion 2001/02 Birinchi divizion 6 2002/03 Birinchi divizion 5 2003/04 Birinchi divizion 6 2004/05 Birinchi divizion 2 2005/06 Saudiya ligasi 11 2006/07 Birinchi divizion 10 2007/08 Birinchi divizion 2 2008/09 Pro-liga 11 2009/10 Birinchi divizion 4 2010/11 Birinchi divizion 4 2011/12 Birinchi divizion 4 2012/13 Birinchi divizion
 

 

 

Turkum:Saudiya Arabistoni futbol klublari
Turkum:Alifbo boʻyicha futbol klublari
Turkum:1966-yilda tashkil etilgan futbol klublari
Shina (energiya tizimi)

Shina – qarshiligi past boʻlgan oʻtkazgich. Past kuchlanishli elektr qurilmalarida shinalar bir nechta alohida elektr zanjirlarini ulash uchun qoʻllaniladi. 

Qattiq shinalar mis, poʻlat yoki alyuminiydan tayyorlanib, plastina (tasma), sterjen va quvursimon, toʻrtburchak yoki boshqa kesimli profillar shaklida boʻladi. Egiluvchan shina misdan yasalgan metall plastina yoki eshilgan simlardan iborat kabel mahsuloti koʻrinishida boʻlishi mumkin.

 

Turkum:Energetika
Turkum:Shina
Joanna Bethune

Joanna Bethune (1770-1860-yil) – Shotlandiya-Kanadalik filantrop, pedagog va turli xayriya tashkilotlarining asoschisi. U XIX asrning birinchi yarmida ayollar va bolalarga yordam berishga qaratilgan xayriya tashkilotlarining rivojlanishiga mas’ul boʻlgan.

 Bolalik va yoshlik davri 
Joanna Graham Bethune 1770-yil 1-fevralda Kanadadagi Fort Niagarada Izabella va doktor Jon Grem oilasida tugʻilgan. 1773-yilda doktor Grem vafotidan keyin Bethune oilasi bilan Shotlandiyaga koʻchib oʻtdi va u yerda onasi qoʻlida tarbiyalandi. Bethune Paisley va Edinburg maktablarida oʻn uch yoshga toʻlgunga qadar oʻqigach, oʻqishini Rotterdamdagi fransuz maktabida davom ettirgan va buning uchun onasining dugonasi moddiy yordam berdi. Oʻqituvchilikni oʻrgangach, u oilasi bilan yana Nyu-Yorkka koʻchib oʻtgan va 19 yoshida onasining maktabida oʻqituvchilik qilishni boshladi.

 Shaxsiy hayoti 
Bethune chuqur dindor nasroniy boʻlib, Cedar koʻchasidagi presviterian cherkovining aʼzosi edi. U oʻzining diniy burchlariga shu qadar jiddiy yondashardiki, uni cherkovga „ortiqcha“ qatnagani uchun tanqid qilgan erkakka rad javobini beradi. Onasining taklifiga koʻra, u Divie Bethune ismli shotlandiyalik savdogarga turmushga chiqdi. Joanna singari, Divie ham dindor nasroniy edi.

Turmushga chiqqanidan keyin Bethune eʼtiborini xayriya ishlariga qaratdi. U onasiga Yosh bolali kambagʻal beva ayollarga yordam berish jamiyatini ochishda yordam bergani uning xayriyachi sifatidagi eng dastlabki ishi edi. Erining moliyaviy yordami bilan u muhtoj bolalarga yordam berish uchun oʻz tashkilotlarini ochishga muvaffaq boʻldi. Divie Joannani xayriya tashkilotlari, maktablar ochish va boshqarishida qoʻllab-quvvatlashda davom etdi. Er-xotinning oltita farzandi bor edi, ulardan uchtasi balogʻat yoshiga etgan edi: Jessie, Isabella va George.

Bethunening eri 1824-yil 18-sentyabrda vafot etdi, Bethunening oʻzi esa 1860-yil 29-iyulda dunyodan koʻz yumdi.

 Tashkilotlari va yutuqlari 
 Yetimlar boshpanasi jamiyati (Orphan Asylum Society) 
Bolalarga yuboriladigan sadaqaxonalardagi yomon sharoitlarni koʻrib, Bethune bolalarni tarbiyalash va oʻqitish uchun boshpana yaratish gʻoyasini oʻylab topdi. Erining koʻmagi va moliyaviy yordami bilan u bolalarga gʻamxoʻrlik qilish uchun yaxshi sharoitlarga ega boʻlgan yetimlar boshpana jamiyatini ochishga yordam berdi. Jamiyatning asosiy maqsadi yetim bolalar uchun xavfsiz, toza yashash muhitini taʼminlash va ularni barcha singari jamiyatga hissa qoʻshishga oʻrgatish edi.

 Yosh bolalar maktabi jamiyati (Infant School Society) 
1827-yil iyul oyida Bethune Nyu-Yorkdagi birinchi yosh bolalar maktabini ochdi va maktabning nazoratchisi boʻlib faoliyat yuritdi.

 

Category:pedagog
Category:xayriya
Category:filantrop
Alexander Pope

Alexander Pope (1688-yil 21-may – 1744-yil 30-may) — ingliz shoiri, tarjimoni va satiristi. Adib oʻzining satirik, diskursiv sheʼriyati hamda Gomerning tarjimalari bilan mashhur. Bunga misol sifatida „The Rape of the Lock“, „The Dunciad“ va „An Essay on Criticism“ kabi asarlarni keltirish mumkin.

 Hayoti va ijodi 
Aleksandr Pop 1688-yilning 21-may sanasida Londonda tugʻilgan. Uning otasi Londonning Strand shahrida zigʻir savdosi bilan shugʻullanuvchi savdogar boʻlgan. Onasi Edith(née Turner, 1643–1733) William Turnerning qizi boʻlgan. Uning ota-onasi xristianlar boʻlishgan. Pop taʼlmining katta qismini qonunga oid imtixonlarda qatnashish orqali olgan. Xolasi unga savodxonlikni oʻrgatgan. 1698-yilda Twyford maktabida taʼlim olgan. Shuning bilan birga, Londondagi ikkita Rim-katolik maktabida ham tahsil olgan. Bunday maktablar oʻsha paytda noqonuniy boʻlgan boʻlsa-da, baʼzi hududlarda bunday maktablarga ruxsat berilgan edi{{Kitob manbasi |title=Pope, Alexander (1688–1744)" |ref=Erskine-Hill, DNB |author=Erskine-Hill, Howard (2004) |edition=Oxford Dictionary of National Biography. Oxford University Press. |doi=doi10.1093/ref:odnb/22526}}. 1700-yilda oilasi Berkshirdagi Binfield qishlogʻiga koʻchib oʻtishadi. Bu oʻsha davrdagi kuchli anti-katolik ruhiyat hamda „Papistlar“ni London yoki Westminsterda 10 mil (16 km) ichida yashashiga toʻsqinlik qiluvchi qonun bilan bogʻliq edi. Keyinchalik shoir oʻzining yashayotgan qishlogʻini tabiatini tasvirlab „Windsor Forest“ sheʼrini yozadi. Keyinchalik, bu faoliyatini toʻxtatib, satira yoʻnalishi boʻyicha ijodini boshladi. Yana koʻplab tillar oʻrganadi. Bu orqali Fransiya, Italiya, Lotin shoirlari ishlarini oʻrganadi. U 5 yil izlanib, William Congreve, Samuel Garth va William Trumbull kabi shoirlar bilan tanishib, ular bilan doimo aloqada boʻlib turardi. 1711-yil yozgan 'An Essay on Criticism' satirasi shoirga katta mashhurlik olib kelgan. Shu yili Pope Jonathan Swift, Thomas Parnell and John Arbuthnot kabi yozuvchilar bilan doʻst boʻlib, ''Martin yozuvchilar uyushmasi'' (Scriblerus Club)da birga ishlashadi. Popening Joseph Addison bilan doʻstona munosabatda boʻlgan va Addisonning „Cato“, „The Guardian“, „The Spectator“ kabi pyessalarni yozishga oʻz hissasini qoʻshgan. shu vaqt mobaynida, Pop tarjimonlik faoliyatini ham boshlab yuborgan. Birinchi tarjimonlik ishini „Illiada“ asari boʻlgan.

 Asarlari 
 1709: „Pastorals“ 1711: „An Essay on Criticism“ 1712: „Messiah“ (Samuel Johnson tomonidan keyinchalik Lotin tiliga tarjima qilingan)
 1712: „The Rape of the Lock“ 1713: Windsor Forest" 1715: „The Temple of Fame: A Vision“ 1717: „Eloisa to Abelard“ 1717: „Three Hours After Marriage,“ boshqalar bilan
 1717: „Elegy to the Memory of an Unfortunate Lady“ 1728: „Peri Bathous, Or the Art of Sinking in Poetry“ 1728: „The Dunciad“ 1731–1735: „Moral Essays“ 1733–1734: „Essay on Man“ Tarjimalari 

 1715–1720: „Illiada“ 1723–1725: „The Works of Shakespear, in Six Volumes“ 1725–1726: „Odisseya“''

 

 

Turkum:1744-yilda vafot etganlar
Turkum:1688-yilda tugʻilganlar
Turkum:30-mayda vafot etganlar
Yaprak Özdemiroğlu

Yaprak Özdemiroğlu(1963-yil 14-avgustda tugʻilgan) – turk aktrisa va balet raqqosasi
 Faoliyati 
Film partiturasi bastakor va aranglovchi Attila Özdemiroğlu qizi boʻlgan. Turkiya poytaxti Anqara shahrida tugʻilgan. Turkiya davlat konservatoriyasida balet yoʻnalishi boʻyicha tahsil olgan. Dastlabki faoliyatini teatrda aktrisa sifatida boshlagan.

1981-yilda Istanbulga koʻchib oʻtdi. Keyinchalik mahalliy filmlar va seriallarda rol ijro eta boshladi.
 Filmografiya 
 Filmlar 
 Yil Asl sarlavha Alt. Ingliz tiliga tarjima Rol Izoh 1981 Hababam Sınıfı Güle Güle Hababam Grade Good Bye Gamze Birinchi kinofilm 1981 Şöhretin Sonu End of the Fame Fiancée of Doğan 1982 Dolap Beygiri Wheel Horse Ayşe 1982 Alişan Alişan Aslı 1983 Şekerpare Sweetheart Şekerpare 1983 Beyaz Ölüm The White Death Emel 1983 Feryat The Howl 1984 Dil Yarası Wound of Speech Hülya 1984 Çaresizim I’m desperate Ayşe 1984 Damga The Seal Ümran 1984 Sevmek Yeniden Doğmak Loving (is) reborning Leyla 1984 Fırtına Gönüller The Storm Hearts 1984 Çılgın Arzular Frantic Lust Leyla 1985 Gülüşan Gülüşan Gülüşan 1986 Yarın Ağlayacağım I’m gonna cry tomorrow Dicle 1986 Merdoğlu Ömer Bey Merdoğlu Ömer Bey Ipek 1987 Yalnız Kadın The Lonely Woman Yaprak 1988 Arkadaşım Şeytan My Friend Devil Manken (the Model)
 TV seriali 
 Yil Asl sarlavha Alt. Ingliz tiliga tarjima Rol Izoh 1994 Zontellektüel Abdullah Abdullah the Zontellectual Birinchi teleserial 2002 Kumsaldaki İzler Signs on the beach 2002 Üzgünüm Leyla Leyla, I’m Sorry
 
 Özdemiroğlu on IMDb
 

Turkum:Alifbo boʻyicha aktrisalar
Andreapolskiy tumani

Andreapolskiy tumani – Rossiyaning Tver viloyati gʻarbidagi tugatilgan maʼmuriy-hududiy birlik (tuman) va xuddi shu nomdagi sobiq munitsipalitet (munitsipal okrug).

Maʼmuriy markazi – tuman ahamiyatiga ega boʻlgan Andreapol shahri.

2019-yil iyun oyida munitsipal okrug tugatildi va uning tarkibiga kirgan barcha shahar va qishloq aholi punktlari Tver viloyatining 2019-yil 13-iyundagi qonuni bilan yangi munitsipalitetga – Andreapol munitsipal okrugiga birlashtirildi.

Viloyatning maʼmuriy-hududiy tuzilishi tarkibiga koʻra Andreapolskiy tumanining hududida tuman toifasiga mos keladigan maʼmuriy-hududiy birlik tashkil etilgan.

 Geografiyasi 
Hududi 3051 km²ni tashkil etadi.

Chegaralar:

 shimolda Novgorod viloyatining Xolmskiy tumani bilan;
 shimoli-sharqda Tver viloyatining Penovskiy tumani bilan;
 sharqda Tver viloyatining Selizharovskiy tumani bilan;
 janubi-sharqda Tver viloyati Nelidovskiy tumani bilan;
 janubda Tver viloyatining Zapadnodvinsk tumani bilan;
 gʻarbda Tver viloyatining Toropetsk tumani bilan.

Asosiy daryolari – Gʻarbiy Dvina, Volkota, Toropa, Netysma va Jukopa.

 Tarixi 
 Tuman 1927-yilda Leningrad viloyati Velikoluk okrugi tarkibida Leninskiy nomi bilan tashkil etilgan boʻlib, maʼmuriy markazi Xotilitsi qishlogʻida joylashgan.
 1928-yilda Leninskiy tumani markazi Xotilitsy qishlogʻidan Andreapol qishlogʻiga koʻchirildi.
 1929-yildan 1935-yilgacha Leninskiy tumani Gʻarbiy viloyat tarkibiga kirdi.
 1935-yilda Lenin tumani Kalinin viloyati tarkibiga kirdi.
 1936-yilda Serejinskiy tumani tashkil etildi (markazi – Bologovo qishlogʻi).
 1938-yilda Andreapol qishlogʻi ishchilar posyolkasiga aylantirildi.
 1941-yil 1-sentyabrdan 7-oktyabrgacha qisman, soʻngra toʻliq 1942-yil 16-yanvargacha Leninskiy tumani hududi nemis qoʻshinlari tomonidan bosib olindi. Viloyatda ikkita partizan otryadi faoliyat yuritdi: Leninskiy va Serejinskiy.
 1942-yil 16-yanvarda 3 va 4-pol armiya qoʻshinlari viloyat hududini ozod qilishdi.
 1944-yilda Leninskiy va Serejinskiy tumanlari yangi tashkil etilgan Velikolukskiy viloyati tarkibiga kirdi.
 1957-yilda Leninskiy va Serejinskiy tumanlari yana Kalinin viloyati tarkibiga kirdi.
 1960-yilda Serejinskiy tumani tugatilib, uning hududining bir qismi Leninskiy tumani tarkibiga kiritildi.
 1999-yil 29-martda tuman deputatlari assambleyasining qarori bilan Andreapol okrugining gerbi tasdiqlandi.

 Aholisi 
Tuman aholisining 66,43 foizi shaharlarda (Andreapol shahri) yashaydi.

 

 
 Историческая справка
 Андреапольский район на архивных и современных картах 
Turkum:Rossiya shaharlari
Belskiy tumani

Belskiy tumani – Rossiyaning Tver viloyati janubidagi maʼmuriy-hududiy birlik (tuman) va munitsipal tuzilma (munitsipal okrug).

Maʼmuriy markazi – Beli shahri.

 Geografiyasi 
Viloyatning janubi-gʻarbi va gʻarb tomondan Jarkovskiy bilan, shimolda Nelidovskiy bilan, shimoli-sharqda Tver viloyatining Oleninskiy tumanlari bilan, janubda Smolensk viloyati, Sychevskiy, Novoduginskiy, Xolm-Jirkovskiy va boshqa viloyatlar bilan chegaradosh.

Maydoni 2135 km². Mintaqaning sharqiy qismini Belskaya togʻi egallaydi.

Asosiy daryolari: Meja (chegara boʻylab), Obsha, Nacha, Lba, Shesnitsa, Chichatka, Losmyanka, Belaya. Tumanning janubida Dneprning oʻng irmogʻi boʻlgan Vop daryosining bir nechta irmogʻi (manbasi Smolensk viloyatidan 5 km uzoqlikda joylashgan) bor.

Koʻllar: Chichatskoye – 78,3 gektar, Krasnogorodskoye – 65,9 gektar, Tumerto – 50 gektar, Budinskoye – 10 gektar.

 Tarixi 
Smolensk viloyatining Belskiy tumani 1929-yilda tashkil etilgan. 1937-yildan boshlab Smolensk viloyati tarkibida. 1944-yilda viloyat Velikiye Luki viloyati tarkibiga kirdi (Beli ilgari hech qachon Velikiye Luki yoki Tverga boʻysunmagan), 1957-yilda esa Kalinin viloyati tarkibiga kirdi. 1960-yil 12-yanvarda tugatilgan Jarkovskiy tumani hududining bir qismi Belskiy tumaniga qoʻshildiVedomosti Verxovnogo Soveta SSSR. № 3 (987), 1960 g.. 1963—1965-yillarda Belskiy tumani hududi Nelidovskiy tumani tarkibiga kirdi va 1965-yilda qayta tiklandi.

 Aholisi 
Shahar aholisi (Beliy shahr) tuman umumiy aholisining 61,41% ni tashkil qiladi.

 

 
 Литературная карта Тверского края. Город Белый и Бельский район
 Воинские захоронения в Бельском районе
 Список объектов историко-культурного наследия Тверской области (памятники Бельского района на стр. 46-48).
 Бельский район на архивных и современных картах 
Turkum:Rossiya shaharlari